ΓΡΑΠΤΗ ΕΡΩΤΗΣΗ E-3134/00

υποβολή: Rosa Migulez Ramos (PSE) προς την Επιτροπή

(6 Οκτωβρίου 2000)

Θέμα: Κανόνες για πετρελαιοφόρα με απλό κύτος

Στα πλαίσια των νομοθετικών διατάξεων σχετικά με την ασφάλεια της ναυτιλίας, η Επιτροπήπέβαλε πρόταση κανονισμού σχετικά με Ταχεία εισαγωγή κανόνων για πετρελαιοφόρα που οφείλουν μετασκευασθούν από σκάφη απλού κύτους σε διπλού κύτους ή ισοδύναμο σχέδιο.

Στο δελτίο αξιολόγησης επιπτώσεων της πρότασης επί των επιχειρήσεων, και ιδιαίτερα στις ΜΜΕ, η Επιτροπή εκτιμά ότι η εν λόγω πρόταση θα έχει θετικά αποτελέσματα για την απασχόληση, αφού θα προκύψει αύξηση της ζήτησης στον τομέα της ναυπηγικής βιομηχανίας. Επικαλείται ωστόσο το σκληρό ανταγωνισμό των ναυπηγείων της Άπω Ανατολής, που θα μπορούσαν να δεχθούν το μεγαλύτερο μέρος των παραγγελιών που απορρέουν από την πρόταση αυτή.

Θα μπορούσε η Επιτροπή να δώσει συγκεκριμένους αριθμούς σχετικά με τις προβλέψεις που αφορούν τις συμβάσεις και τις επιπτώσεις τους στην απασχόληση, και ιδιαίτερα στον τομέα της ευρωπαϊκής ναυπηγικής βιομηχανίας;

Προκειμένου για τα ασιατικά ναυπηγεία, μπορεί η Επιτροπή να αναφέρει εάν αυτά σέβονται τα ελάχιστα απαιτούμενα κριτήρια σχετικά με τις συνθήκες εργασίας και τους κοινωνικούς κανόνες, τις καθαρές διαδικασίες και την τεχνολογική επίδοση;

Στην περίπτωση κατά την οποία θα προέκυπτε ότι τα ασιατικά ναυπηγεία, προκειμένου να συνάψουν αυτόν τον τύπο συμβάσεων, καταφεύγουν στο κοινωνικό, περιβαλλοντικό και τεχνολογικό ντάμπινγκ, τι μέτρα προβλέπει η Επιτροπή να λάβει ώστε να διασφαλίσει τη νομιμότητα του ανταγωνισμού και την ισότητα των ευκαιριών των ευρωπαϊκών ναυπηγείων;

Απάντηση της κυρίας de Palacio εξ ονόματος της Επιτροπής

(16 Νοεμβρίου 2000)

Σκοπός της πρότασης κανονισμού του Ευρωπαϊκού Κοινοβουλίου και του Συμβουλίου για την εσπευσμένη σταδιακή καθιέρωση απαιτήσεων διπλού κύτους ή αντίστοιχου σχεδιασμού για τα πετρελαιοφόρα μονού κύτους(1) είναι να εξασφαλιστεί ότι η δια θαλάσσης μεταφορά πετρελαίου και προϊόντων του πετρελαίου διεξάγεται σε συνθήκες ασφαλείς και αποδεκτές, με ελάχιστο κίνδυνο πετρελαϊκής ρύπανσης σε περιπτώσεις ατυχημάτων. Προς αποφυγή επανάληψης επεισοδίων πετρελαϊκής ρύπανσης των ευρωπαϊκών ακτών, της πανίδας και της χλωρίδας, και συνεπώςποβάθμισης του θαλάσσιου περιβάλλοντος, χρειάζεται εναρμονισμένη δράση.

Ο τρόπος για να επιτευχθεί αυτή η βελτίωση είναι να επισπευστεί η σταδιακή αντικατάσταση των πετρελαιοφόρων μονού κύτους με πετρελαιοφόρα διπλού κύτους. Δεν είναι δυνατόν να δοθούν συγκεκριμένοι αριθμοί σχετικά με τις επιπτώσεις αυτού του μέτρου στην απασχόληση των ναυτικών αφού δεν μπορούμε να γνωρίζουμε πώς θα χρησιμοποιηθούν τα πλοία μέσα στην επόμενη δεκαπενταετία ούτε με ποια σημαία θα ταξιδεύουν.

Η πρόταση της Επιτροπής, εφόσον εγκριθεί από το Κοινοβούλιο και το Συμβούλιο, θα αυξήσει τη ζήτηση για ναυπήγηση νέων πλοίων, πράγμα που θα έχει θετικές επιπτώσεις στη ναυπηγική βιομηχανία. Εξαιτίας όμως του εξαιρετικάψηλού ναυπηγικού δυναμικού χωρών της Άπω Ανατολής και της εξαιρετικά επιθετικής πολιτικής τιμών που αυτές ακολουθούν, η ευρωπαϊκή ναυπηγική βιομηχανία θα βρεθεί αντιμέτωπη με την ασιατική σε ό,τι αφορά το μεγαλύτερο μέρος των παραγγελιών που θα γίνουν στο πλαίσιο της εσπευσμένης αντικατάστασης πλοίων απλού κύτους με πλοία διπλού κύτους, και μάλιστα πετρελαιοφόρα. Συνεπώς, οι θετικές επιπτώσεις για την απασχόληση στον ευρωπαϊκό ναυπηγικό κλάδο μπορεί να αποδειχτούν περιορισμένες, αν και δεν αποκλείεται τα ευρωπαϊκά ναυπηγεία να εξασφαλίσουν ένα μερίδιο στο εν λόγω πρόγραμμα αντικατάστασης, ιδιαιτέρως μάλιστα των μικρότερων πετρελαιοφόρων. Επιπλέον, το κύριο όφελος για τα ευρωπαϊκά ναυπηγεία λόγω της αυξημένης ζήτησης θα είναι έμμεσο, αφού ενδέχεται να περιοριστούν οι πιέσεις που δέχονται άλλα τμήματα της αγοράς από τον ασιατικό ανταγωνισμό.

Η Επιτροπή δεν διαθέτει στοιχεία που να αποδεικνύουν ότι το ανταγωνιστικό πλεονέκτημα του ασιατικού ναυπηγικού κλάδου βασίζεται στις περικοπές κοινωνικών και εργασιακών δικαιωμάτων των εργαζομένων ή σε τεχνολογικό και περιβαλλοντικό ντάμπινγκ. Με βάση παρακολούθηση των τιμών που παρήγγειλε η Επιτροπή, προκύπτει ότι οι στρεβλώσεις της αγοράς οφείλονται σε μεγάλο βαθμό σε συστηματική μείωση των τιμών από τα ναυπηγεία της Νότιας Κορέας. Συχνά, οι τιμές αυτές δεν καλύπτουν το σύνολο του χρηματοδοτικού κόστους, και συνεπώς δεν αντιπροσωπεύουν την κανονική αξία του πλοίου όπως ορίζεται στη συμφωνία αντιντάμπινγκ του Παγκόσμιου Οργανισμού Εμπορίου. Κατόπιν αυτών των διαπιστώσεων, η Επιτροπή είναι της γνώμης ότι μέτρα που αποσκοπούν στη διασφάλιση ισότιμων όρων του παιχνιδιού για την ευρωπαϊκή ναυπηγική βιομηχανία δεν θα πρέπει να βασίζονται στοποτιθέμενο κοινωνικό, τεχνολογικό και περιβαλλοντικό ντάμπινγκ, αλλά μάλλον να εστιάζονται στον τερματισμό των μη αγοροκεντρικών πρακτικών που ακολουθεί η Νότια Κορέα ως προς τις τιμές. Η Επιτροπή συζητάει με την Κορέα και δεν αποκλείει το ενδεχόμενο να θέσει το ζήτημα στο πλαίσιο του ΠΟΕ.

(1) ΕΕ C 212 E της 25.7.2000.